BBL โบรกฯชี้รับประโยชน์สูงสุดสินเชื่อภาคการลงทุนหลังการเลือกตั้งแนะซื้อเป้า 245 บ.
BBL โบรกฯชี้รับประโยชน์สูงสุดสินเชื่อภาคการลงทุนหลังการเลือกตั้งแนะซื้อเป้า 245 บ.
8 ก.พ. 2562

บล.ฟินันเซีย ไซรัส  ระบุในบทวิเคราะห์วันนี้(8ม.ค.) ว่า ธนาคารกรุงเทพ จำกัด (มหาชน) หรือ BBL   ยังแนะนำซื้อ คงราคาเหมาะสม 245 บาท อิง PBV 1.05 เท่า คาดการณ์จ่ายเงินปันผลสำหรับ 2H18 ที่ 5.50 บาท (Payout 40.52%) คิดเป็น Yield  2.6% แผนการเงินปี 2019 ซึ่งมีทิศทางเชิงบวกจากการเติบโตของสินเชื่อ (โดยเฉพาะการเติบโตสินเชื่อธุรกิจ) และแนวโน้ม NIM ที่น่าจะดีจากปี 2018 (คาดเกิดจากการเพิ่มขึ้น Loan yield และรักษาต้นทุนทางการเงินให้อยู่ในระดับต่ำ)
คาดว่า BBL จะเป็นหนึ่งในผู้รับประโยชน์สูงสุดจากการขยายตัวของสินเชื่อภาคการลงทุนหลังการเลือกตั้ง และจะเป็นธนาคารขนาดใหญ่แห่งเดียวที่น่าจะเห็น Net fee income มีการปรับขึ้น เราปรับประมาณการกำไรสุทธิปี 2019 ขึ้นมาที่ 3.84 หมื่นลบ. +8.7% เทียบช่วงเดียวกันของปีก่อน โตสูงสุดในกลุ่มธนาคารใหญ่
 